LT Europos Sąjungos oficialusis leidinys C 320/17

TARYBOS NUOMONĖ

2004 m. liepos 5 d.

dėl 2004–2007 m. Slovėnijos konvergencijos programos

(2004/C 320/09)

EUROPOS SĄJUNGOS TARYBA,

atsižvelgdama į Europos bendrijos steigimo sutartį,

atsižvelgdama į 1997 m. liepos 7 d. Tarybos reglamentą (EB) Nr. 1466/97 dėl biudžeto būklės priežiūros stiprinimo ir ekonominės politikos priežiūros bei koordinavimo (1), ypač į jo 9 straipsnio 2 dalį,

atsižvelgdama į Komisijos rekomendaciją,

pasikonsultavusi su Ekonomikos ir finansų komitetu,

PAREIŠKĖ TOKIĄ NUOMONĘ:

2004 m. liepos 5 d. Taryba išnagrinėjo Slovėnijos konvergencijos programą, kuri apima laikotarpį nuo 2004 m. iki 2007 m. Iš esmės programa atitinka pataisyto „Stabilumo ir konvergencijos programų turinio ir formos elgesio kodekso“ reikalavimus duomenų pateikimui.

Biudžeto strategijos, kuria paremta programa, tikslas yra siekti patikimų viešųjų finansų, kaip apibrėžta pagal artimą subalansuotam biudžetą. Šiuo tikslu programoje numatomas laipsniškas valdžios sektoriaus deficito sumažinimas per taikymo laikotarpį, atitinkantis ir pajamų, ir pirminių išlaidų santykio sumažinimą, pastarąjį pasiekiant apribojus privalomas išlaidas. Pagal koregavimo planą, deficitas per sekančius keturis metus sumažės perpus ir 2007 metais pasieks tik mažesnį nei 1 % lygį. Vykdydamos struktūrinio deficito laipsniško sumažinimo politiką, valdžios institucijos, nors ir ribotai, leis nepalankiomis ekonominėmis sąlygomis veikti automatiniams stabilizatoriams.

Makroekonominis scenarijus, kuriuo po 2005 metų paremta programa, atskleidžia tikėtino augimo prognozes, prognozuojant nežymiai didesnį už potencialų realaus BVP augimą. Tačiau augimo 2004 metais prognozės yra gana optimistiškos. Pagal šiuo metu prognozuojamą intervalą 2004 metais, infliacija prognozuojama žemo lygio, bet ateinančių metų prognozės yra realistiškos, jeigu ekonominė politika ir toliau bus koordinuojama vadovaujantis infliacijos sumažinimo ilgam laikui tikslu.

Prognozuojama, kad valdžios sektoriaus deficitas, kuris nežymiai padidės iki 1,9 % BVP 2004 metais, o vėliau palaipsniui mažės iki 0,9 % BVP iki 2007 metų, kiekvienais metais bus žemesnis nei 3 % BVP pamatinės vertės. Programoje numatyti biudžeto rodikliai nėra pakankami, kad užtikrintų Stabilumo ir augimo pakte įvardytą vidutinės trukmės tikslą siekti artimos subalansuotai biudžeto būklės; fiskalinio konsolidavimo tempas yra gana lėtas ir vidutinės trukmės tikslai būtų pasiekti tik programos laikotarpio pabaigoje. Be to, biudžetas gali būti vykdomas ir blogiau nei planuojama, ypač atsižvelgiant į makroekonominio pobūdžio riziką, susijusią su pirmiau minėtomis optimistiškomis augimo 2004 metais prognozėmis. Be to, fiskalinis konsolidavimas yra periodo pabaigoje. Todėl programoje numatyta biudžeto strategija gali neužtikrinti pakankamo patikimumo, kad nebus pažeista 3 % nuo BVP biudžeto deficito riba esant normaliems makroekonominiams svyravimams, ypač pirmaisiais programos laikotarpio metais.

Bendra valstybės skola palyginus yra gana žema ir tokia bus ir ateityje. Tikimasi, kad skolos santykis, kuris iki 2005 metų padidės iki 29,5 % BVP, 2007 metais nukris iki 28,4 % BVP. Kalbant apie ilgalaikį tvarumą, Slovėnijai gresia biudžeto disbalansas padengiant išlaidas, susijusias su gyventojų senėjimu. Kad viešieji finansai turėtų tvarų pagrindą, būtina kruopščiai įgyvendinti pensijų reformą ir sukurti stabilią sveikatos priežiūros sistemą, kartu užtikrinant pakankamą pirminį biudžeto perteklių.

Pagrindinės Slovėnijos konvergencijos programos prognozės

2003 2004 2005 2006 2007 Realaus BVP augimas (%) 2,3 3,6 3,7 3,8 3,9 Užimtumo augimas (%) – 0,2 0,4 0,6 0,6 0,7 HVKI infliacija (%) 5,7 3,3 3,0 2,7 2,6 Valdžios sektoriaus balansas (% BVP) – 1,8 – 1,9 – 1,8 – 1,5 – 0,9 Bendroji valstybės skola (% BVP) 28,6 29,1 29,5 29,4 28,4

(1) OL L 209, 1997 8 2, p. 1. Šiame tekste nurodytus dokumentus galima rasti šiame tinklalapyje:

http://europa.eu.int/comm/economy_finance/about/activities/sgp/main_en.htm